# Calais

### Iz Wikipedije, proste enciklopedije

Koordinate: 50° 57’ severne širine, 1° 52’ vzhodne dolžine

Občina Calais Lega
Lega
Zemljepisna dolžina: | 01° 51' 32" E
Zemljepisna širina: | 50° 57' 10" N
Uprava
Država | Francija
Regija: | Nord-Pas-de-Calais
Departma: | Pas-de-Calais (podrefektura)
Okrožje: | Calais
Kanton: | Calais-Center Calais-Jugovzhod Calais-Severozahod Calais-Vzhod
Interkomunaliteta: | Aglomeracijska skupnost Calais
Župan: | Jacky Hénin (2001-2008)
Statistični podatki o
Nadmorska višina: | 0 m–18 m (povpr. 5 m)
Površina kopnega:¹ | 33,50 km²
Prebivalstvo:² (1999) | 77,333
- gostota: (1999) | 2,308/km²
Razno
INSEE/Poštna številka | 62193/ 62100:
¹ Podatki iz francoske zemljiške knjige, ki izključuje jezera, ribnike, ledenike > 1 km² in rečne estuarje.
² Population sans doubles comptes: enkratno štetje prebivalcev več občin (npr. študenti in vojaški uslužbenci).

Calais je mesto in občina v severni francoski regiji Nord-Pas-de-Calais, podprefektura departmaja Pas-de-Calais. Leta 1999 je mesto imelo 77.333 prebivalcev.

## [uredi] Geografija

Lega Calaisa v departmaju

Mesto leži ob Doverskih vratih, na najožji točki Rokavskega preliva. Stari del mesta (Calais-Nord) se nahaja na umetnem otoku, obkroženem s kanali in pristanišči. Novejši (Saint Pierre) zavzema južni in jugovzhodni del.

## [uredi] Zgodovina

Calais, prvotno ribiško naselje, je s prihodom flandrijskih grofov konec 10. stoletja postal pomembno pristanišče. Leta 1224 so mu boulognski grofje dodali obzidje. Zaradi pomorskega trgovanja z Dovrom in strateškega položaja je postal ključna točka v Stoletni vojni, ko so ga po 11-mesečnem obleganju v letu 1347 zasedli Angleži in vanj naselili svoje ljudi. Postal je sestavni del Anglije vključno z lastnim izbiranjem predstavnika za Spodnji dom Angleškega parlamenta (1372). V tem času je dobil naziv "najsvetlejšega dragulja Angleške krone" zahvaljujoč uvažanju kositra, svinca, tekstila in volne. Konec angleške vladavine nad Calaisom je prišel 7. januarja 1558, ko so ga zavzeli Francozi. Ozemlje okoli mesta (Calaisis) se je v spomin na vrnitev k Franciji preimenovalo v Pays Reconquis ("znova osvojeno ozemlje"). Leta 1596 je bil Calais zavojevan s strani Špancev iz sosednjega ozemlja Španskih Nizozemsk, vendar že leta 1598 s sporazumom v Vervinsu vrnjen Franciji. Med Napoleonskimi vojnami je bil na frontni črti v konfliktu z Združenim kraljestvom; leta 1805 je gostil francoske vojake in floto, pripravljene na nikoli začeto invazijo na Britansko otočje. Britanci so se vrnili v Calais med prvo svetovno vojno zaradi bližine fronte v Flandriji, ko je bilo mesto ključno za oskrbo z orožjem in okrepitvami na Zahodni fronti. Med drugo svetovno vojno je bil praktično porušen do tal. V maju 1940 je postal prizorišče zadnjih obrambnih akcij, ki so pripomogle k umiku poražene angleške vojske iz bližnjega Dunkerquea preko Calaisa v Anglijo.

## [uredi] Znamenitosti

- stražni stolp iz 13. stoletja,
- Notre-Damska cerkev (13.-15. stoletje),
- citadela (16. stoletje),
- Fort Risban (prvotno 1346, preoblikovan v 17. stoletju),
- zvonik mestne hiše.

## [uredi] Pobratena mesta

- Bardejov (Slovaška),
- Brăila (Romunija),
- Dover (Združeno kraljestvo),
- Duisburg (Nemčija),
- Rīga (Latvija),
- Wismar (Nemčija).

## [uredi] Glej tudi

- seznam mest v Franciji

## [uredi] Zunanje povezave

Wikimedijina zbirka ponuja še več predstavnostnega gradiva o temi:
Calais

  Ta članek o geografiji Francije je škrbina. Slovenski Wikipediji lahko pomagate tako, da ga dopolnite z vsebino.

Vzpostavljeno iz »http://sl.wikipedia.org../../../c/a/l/Calais.html«

Kategorije: Škrbine o geografiji Francije | Nord-Pas-de-Calais | Francoske podrefekture | Mesta v Franciji | Pristanišča v Franciji

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Català
- Cebuano
- Česky
- Dansk
- Deutsch
- English
- Esperanto
- Español
- Suomi
- Français
- Galego
- עברית
- Hrvatski
- Bahasa Indonesia
- Ido
- Italiano
- 日本語
- Latina
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Српски / Srpski
- Svenska
- Tiếng Việt
- 中文